# **DECIZIA ETAPEI DE ÎNCADRARE**

## Proiect 08.08.2019

Ca urmare a solicitării de emitere a acordului de mediu adresate de **JUDETUL SĂLAJ**, cu sediul în județul Sălaj, mun. Zalău, P-ța 1 Decembrie 1918, nr. 12, înregistrată la APM Salaj cu nr. 516 din 23.01.2019, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 01.07.2019, că proiectul: **MODERNIZARE DJ 109 KM 0+000 – 0 + 800 FODORA , DN 1C *,*** propus a fi amplasat în jud. Sălaj, com. Gâlgău , DJ 109 F,

**nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă.**

Justificarea prezentei decizii:

**I.** Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 13, lit. a) – orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului;si pct 10, lit f) - constructia cailor navigabile interioare altele decat cele prevazute în anexa nr. 1, lucrari de canalizare si lucrari împotriva inundatiilor

**b)** Caracteristicile proiectului:

b1) dimensiunea şi concepţia întregului proiect:

Prin proiect se propune realizarea următoarelor lucrări:

Drumul judetean DJ 109 F cu lungimea propusa spre modernizare de 837,60 km este situat în intravilanul Fodora si intravilan Barsau Mare extravilan UAT Gâlgau în partea de Nord Est a jud Sălaj

La km 0+093 pe tronsonul de drum analizat se afla un pod peste raul Somes cu L= 170,00 m și 4 deschideri a cate 39,25 m

**Lucrari propuse pentru reabilitarea podului peste Somes**

Decaparea caii si înlaturarea hidrouzolatiei prin frezare fara afectarea suprastructurii

Demolarea grinzilor de parapet

Curatarea betoanelor suprastructurii cu peria mecanica

Injectarea fisurilor întalnite la grinzi , în special la talpa grinzilor cu rasini epoxidice speciale

Repararea elementelor suprastructurii si a zonei rosturilor

Refacerea grinzilor de pararapet din beton armat cu picurator

Ralizarea unui beton de panta

Refacerea hidoizolatiei pe întraga suprastructura inclusiv pe trotuarele zidurilor întoarse

Realizarea unui trotuar denivelat în aval de 1,25 latime delimitat pe carosabil de borduri prefabricate înalte

Prevederea de parapete pietonale si parapete de siguranta noi

Prevedere de guri de scurgere pe toata lungimea podului 2x2 buc/ deschidere

Largirea partii carosabile la 5,00 m și încadrarea de borduri înalte și de pararapete de siguranta

Asternerea unei îmbracaminti asfaltice pentru poduri

Se va realiza semnalizarea podului cu indicatoare corespunzatoare si se va marca partea carosabila

Recuperarea locala a grinzilor suprastructurii corespunzatoare si a rosturilor de la capete , cu mortare speciale cu aderenta si rezistenta ridicata

Înlocuirea dispozitivelor de acoperire ba rosturilor de dilatatie

La culei si pile cf memoriului depus

Albie , Racordari cu terenul :

Largirea platformei drumului la ambele capete ale podului si racordul la profilul current al drumului pe cate 25 m

Refacerea sferturilor de con cu pereu din beton , inclusive a fundatiilor

Placi de racordare noi

Realizarea de scari de acces sub pod și casiuri pentru scurgerea apelor

Corectarea profilului longitudinal al rampelor pe rampe se vor respecta parapete de siguranta , unde terasementele depasesc înaltime de 2,00 m

Amenajarea acostamentelor pe rampe

Degajarea albiei de depuneri și gunoaie

Siguranta circulatiei prin semnalizarea rutiera verticala si orizontala :

Semnalizare vertical cf. SR 1848 – 1 , semnalizare rutiera , indicatoare si mijloace de semnalizare rutiera

Semnalizare orizontala cf. SR 1848 – 7 Semnalizare rutiera marcaje rutiere

Elemente pentru colectarea apelor pluviale :

Scurgerea apelor reprezinta un element essential pentru prelungirea duratei de viata a aunui drum , fata de situatia existent unde se observa loipsa totala a lucrarilor de întretinere , va fi necesara executia de santuri noi , pe sectoarele unde acestea lipsesc

**Solutia nr. 1 – sistem rutier suplu**

În cadrul solutiei 1 se propune realizarea unei structuri rutiere alcatuita din :

4 cm mixtura asfaltica BA16 rul 50/70

6 cm anrobat bituminous ABPC 22,4 baza 50/70

15 cm strat de piatra Sparta amestec optimal L

35 cm fundatie din material granular ballast prin completarea fundatiei din materialul rutier existent

Sistem rutier existent scarificat si reprofilat

**Solutia nr. 2 – sistem rutier semirigid**

4 cm mixtura asfaltica BA16 rul 50/70

6 cm anrobat bituminous ABPC 22,4 baza 50/70

23 cm strat de baza din ballast stabilizat cu lianti hidraulici

35 cm material granular balast prin completarea structurii rutiere existente

Sistem rutier existent , scarificat si reprofilat

Nu sunt necesare lucrari de demolare și lucrari de refacere a amplasamentului

b2) cumularea cu alte proiecte existente şi/sau aprobate: - nu este cazul;

b3) utilizarea resurselor naturale, în special a solului, a terenurilor, a apei şi a biodiversităţii: în perioada de execuţie se vor folosi cantităţi de agregate naturale - se livrează pe amplasament de către producător și se depozitează în depozite deschise, dimensionate în funcţie de cantitatea necesară şi de eşalonarea lucrărilor; apa - folosită la diferite procese tehnologice (curăţarea suprafeţelor, udarea suprafeţelor ş.a.).

Lucrările se efectuează în principal pe traseului drumului existent, pe domeniul public. Dacă vor apărea eventuale ocupări temporare de teren datorate lucrărilor de execuţie, terenurile respective vor fi restituite proprietarilor in starea iniţială.

Căile de acces reprezintă un factor de fragmentare a habitatelor şi de incidenţă asupra speciilor de faună, prin trafic, emisii de noxe, zgomot, vibraţii etc. Dat fiind faptul că drumul există de mai multă vreme, este probabil ca speciile să fie limitat afectate, acestea fiind prezente la distanţă de zona drumului. Impactul lucrărilor trebuie apreciat ţinându-se cont și de potenţialul adaptiv al ecosistemelor la acţiunea unor presiuni antropice preexistente. Se apreciază că perimetrul analizat corespunde, în prezent, unor ecosisteme antropizate şi acestea nu vor fi afectate semnificativ.

b4) cantitatea şi tipurile de deşeuri generate/gestionate: conform Legii nr. 211/2011 (r1), privind regimul deşeurilor, cu modificările și completările ulterioare: - în perioada de execuţie a proiectului vor rezulta deşeuri de la executarea lucrărilor de terasamente, pietrişul, pământul, elemente de beton degradate care, vor fi colectate selectiv și se vor valorifica/elimina numai prin operatori economici autorizați;

Lucrări necesare organizării de șantier:

Curatirea terenului , executarea , îndepartarea si evacuarea stratului vegetal orizontalizarea terenului cf. prevederilor din proiect

Santuri de scurgere a apelor pluviale , trasarea si pichetarea amplasamentului provizoriu al organizarii de santier cf planului de trasare

Se realizeaza cai de acces si platforma de depozitare a amaterialelor

* Amplasarea obiectivelor organizarii de santier în conformitate cu proiectul si avizele autoritatilor
* Asigurarea cailor de acces
* Delimitarea fizica a organizarii de santier , amplasarea de toalete ecologice , deseurile menajere rezultate din organizarea de santier vor di depozitate în pubele ecologice amplasate pe suprafete betonate

**Lucrari propuse pentru refacerea amplasamentului la finalizarea investitiei în caz de accidente si sau la încetarea activitatii**

* Curatirea zonei aferente aferente investitiei prin evacuarea din amplasament a deseurilor menajere precum si deseurile specifice si transportul acestora într-un depozit autorizat
* Evacuarea din amplasamente a tuturor utilajelor utilizate la executia investitiei
* Lucrari de aducere a amplasamentului la starea initiala

b5) poluarea şi alte efecte negative: modernizarea drumului DJ 109 F și podului are efecte benefice asupra populației, prin sporirea siguranței și confortului în transport, cu un impact pozitiv asupra sănătății și confortului psihic al populației.

Impactul asupra celorlalte elemente este nesemnifiactiv, având în vedere că lucrările se desfășoară în zonă antropizată, pe zona drumului deja existent. Toți factorii implicați pot fi afectați în mică măsură doar pe perioada execuției, fără urmări ireversibile.

b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase.

b7) riscurile pentru sănătatea umană - de exemplu, din cauza contaminării apei sau a poluării atmosferice: va exista un impact negativ, de o anumită durată, în perioada de execuţie, prin mărirea traficului greu în zonă, prin zgomotul produs de funcţionarea utilajelor pentru lucrări. Constructorul va efectua lucrările fără să interfereze în mod inutil sau neadecvat cu accesul, utilizarea şi ocuparea drumurilor publice. Pe parcursul lucrărilor se va urmări ca accesele la imobilele din zonă să nu fie blocate, iar locuitorii să poată circula pe tot parcursul execuţiei lucrărilor.

Emisiile de substanţe poluante (provenite de la traficul rutier specific şantierului, de la manipularea şi punerea în operă a materialelor), care ar putea ajunge în mod accidental direct sau indirect în sol sau în apele râului Somes nu sunt în cantităţi semnificative şi nu modifică încadrarea în categorii de calitate a apei.

**c)** Amplasarea proiectelor:

c1) utilizarea actuală şi aprobată a terenurilor: conform certificatului de urbanism nr. 5 din 12.02.2018 emis de Comuna Gâlgău , terenul apartine jud. Sălaj si este proprietatea beneficiarului cf. actelor de proprietate .

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: după finalizarea lucrărilor de reabilitare zonele afectate din timpul execuției vor fi refăcute prin curățare, refacere cadru natural prin taluzare cu pământ vegetal și înierbare.

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: - nu este cazul ;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termens scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: nu este cazul;

d8) posibilitatea de reducere efectivă a impactului: respectarea legislației în vigoare și respectarea condițiilor din prezenta decizie etapă de încadrare.

**II.** Motivele pe baza cărora s-a stabilit necesitatea neefectuării evaluării adecvate sunt următoarele: - nu este cazul; amplasamentul proiectului nu se află situat în nicio arie protejată.

**III.** Motivele pe baza cărora s-a stabilit necesitatea neefectuării evaluării impactului asupra corpurilor de apă în conformitate cu decizia justificată nr. 163/18.06.2019 emisă de Administrația Bazinală de Apă Someș – Tisa sunt următoarele: - lucrările nu vor determina modificări semnificative ale indicatorilor fizico – chimici, biologici și hidromorfologici pe corpul de apă.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform Legii nr. 211/2011 (r1) privind regimul deșeurilor, cu modificările și completările ulterioare.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Respectarea măsurilor şi condiţiilor de realizare a proiectului în conformitate cu ***Avizul de gospodărire a apelor nr. Sj-25 / 06.05.2019,*** eliberat de A.N. Apele Române, Administrația Bazinală de Apă Someș - Tisa Sistemul de Gospodărire a Apelor Sălaj:

1. Proiectantul este responsabil de calculele hidraulice privind dimensionarea secțiunii de curgere a cursului de apă în secțiunea podului.
2. Până la începerea execuției lucrărilor beneficiarul are obligația să reglementeze regimul juridic al terenurilor proprietate publică a statului aflate în administrarea AN “Apele Române” ce se vor ocupa temporar și definitiv de lucrările aferente investiției.
3. Înainte de începerea execuției lucrărilor se vor prezenta la SGA Sălaj următoarele documente întocmite pentru perioada de execuție: Plan de prevenire și combatere a poluărilor accidentale; Plan de apărare împotriva inundațiilor și fenomenelor meteorologice periculoase, precum și Graficul de execuție a lucrărilor.
4. Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
5. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
6. Se va asigura integritatea lucrărilor de consolidare maluri și a pragului de fund existent, este interzisă degradarea albiei și malurilor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării.
7. Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.
8. Pentru punerea în siguranță a lucrărilor de artă se vor lua măsuri de asigurare a stabilității albiei și malurilor în zona acestora.
9. Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă făra avizul și autorizația de gospodărire a apelor.
10. Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficarului.
11. La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.
12. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
13. În cazul în care apar modificări ce impun schimbarea soluțiilor avizate, beneficiarul investiției va solicita Aviz de gospodărire a apelor modificator, conform ordinului MMGA nr. 15/2006.
14. Recepția lucrărilor se va face în prezența delegatului Sistemului de Gospodărire a Apelor Sălaj.
15. La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările şi completarile ulterioare.

În urma transmiterii memoriului de prezentare s-au solicitat de către membrii CAT următoarele acte/avize:

- avizului SGA

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații, Responsabil biodiverisate,

ing. Gizella Balint cons. Radu Hideg

Întocmit,

ing. Filomela Pop